
Proiect de hotărâre
privind aprobarea Planului de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare

Analizând temeiul juridic:
· art. 59 şi art. 61 din Legea nr. 196 / 2016 privind venitul minim de incluziune, cu modificările şi completările ulterioare;
· [bookmark: A3]art. 13 și art. 14 din HG nr. 1154 / 2022 pentru aprobarea Normelor metodologice de aplicare a prevederilor Legii nr. 196 / 2016 privind venitul minim de incluziune, cu modificările și completările ulterioare;
· art. 129 alin. (2) lit. d) și alin. (7) lit. b) din OUG nr. 57 / 2019 privind Codul administrativ, cu modificările și completările ulterioare;

Având în vedere:
· [bookmark: _GoBack]Referatul de aprobare nr.272 din 14.01.2025 al primarului Municipiului Marghita, în calitate de inițiator al proiectului de hotărâre;
· Raportul de specialitate nr.273	 din 14	.01.2025 întocmit în cadrul Direcției de Asistență Socială din cadrul aparatul de specialitate al primarului;
În baza art. 196 alin. (1) lit. a) din OUG nr. 57 / 2019 privind Codul administrativ, cu modificările și completările ulterioare;
Primarul Municipiului Marghita, inițiază prezentul

Proiect de hotărâre:

Art. 1- (1) Se aprobă Planul de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit prevederilor Legii nr. 196 / 2016 privind venitul minim de incluziune, conform Anexei nr. 1, care face parte integrantă din prezenta hotărâre.
(2) Planul de acţiuni sau lucrări de interes local prevăzut la alin. (1) poate fi reactualizat sau revizuit pe parcursul anului, prin hotărâre a consiliului local, în funcție de necesitate.

Art. 2- Compartimentul administrare patrimoniu, transport public local, relații cu asociațiile de proprietari, gospodărire, întreținere domeniu public și privat din cadrul Direcției Tehnice și Direcția de Asistență Socială vor îndeplini atribuţiile privind supravegherea și monitorizarea efectuării acțiunilor sau lucrărilor, de către persoanele majore apte de muncă din familia beneficiară de venit minim de incluziune componenta ajutor de incluziune, care au obligația de a presta aceste acțiuni sau lucrări de interes local, conform Anexei nr. 2, care face parte integrantă din prezenta hotărâre.

Art. 3- Prezenta hotărâre se comunică cu: Primarul Municipiului Marghita; Instituția Prefectului Judeţului Bihor; Direcția Tehnică; Direcția de Asistenţă Socială; Agenţia Județeană pentru Plăți și Inspecție Socială Bihor; afişare pe site-ul instituției www.marghita.ro, secțiunea Monitorul Oficial local, la dosar.


Inițiator proiect:
Primarul Municipiului Marghita
               Zsolt DEMIÁN
                                                                 

Avizează pentru legalitate:
                                                   Secretarul General Al Municipiului Marghita
                                                             Cornelia DEMETER

